open-index/open-wikipedia-markdown huggingface dataset:
Železničná trať Prievidza – Horná Štubňa

|}

**Železničná trať Prievidza – Horná Štubňa** (v cestovnom poriadku pre verejnosť označená ako **železničná trať číslo 145**) je železničná trať na Slovensku, ktorá spája Prievidzu a Hornú Štubňu. 

Jednokoľajná spojnica Hornej Nitry a Turca má dĺžku 37 km a prekonáva pohoria Žiar a Kremnické vrchy. Na trati sú 4 mosty (viadukty), 6 tunelov a 8 zastávok. 

Obsluhuje mesto Prievidza, ďalej obce Chrenovec, Jalovec a Ráztočno, nasleduje zastávka v meste Handlová a Remata (tiež uvádzaný názov Remäta). Bralským tunelom trať prekonáva pohorie Žiar a vchádza do obce Sklené, predposlednej zastávky pred Hornou Štubňou, kde sa trať napája na trať 171, spájajúcu Diviaky a Zvolen cez Kremnicu.

Okrem osobnej dopravy bola trať využívaná i na dopravu uhlia z Bane Handlová do elektrárne v Novákoch.

## Stanice na trati
* Prievidza
* Chrenovec
* Jalovec
* Ráztočno
* Handlová
* Remata
* Sklené pri Handlovej
* Horná Štubňa

## Iné projekty

## Externé odkazy
* Tunely na trati Handlová – Horná Štubňa
* Železničná trať Horná Štubňa – Handlová
* Video z trate

## Zdroj
* www.vlaky.net

Prievidza – Horná Štubňa
Kategória:Doprava v okrese Prievidza
Kategória:Doprava v okrese Turčianske Teplice
Cauchyho-Schwarzova nerovnosť

**Cauchyho-Schwarzova nerovnosť** (iné názvy:**Buňakovského nerovnosť, Cauchyho-Buňakovského nerovnosť, Schwarzova nerovnosť, Cauchyho-Buňakovského-Schwarzova nerovnosť**) je matematická nerovnosť pochádzajúca z oblasti lineárnej algebry, ktorá má širokú škálu aplikácií napríklad v matematickej analýze, či teórii pravdepodobnosti. Všeobecná formulácia Heisenbergovho princípu neurčitosti je odvodená na základe Cauchyho-Schwarzovej nerovnosti v Hilbertovom priestore čistých kvantových stavov.

## Znenie nerovnosti

Nech *x* a *y* sú vektory daného unitárneho priestoru nech \langle x,y\rangle označuje skalárny súčin vektorov *x* a *y* v danom unitárnom priestore. Potom Cauchyho-Schwarzova nerovnosť hovorí, že

:| \langle x,y\rangle|^2 \leq \langle x,x\rangle \cdot \langle y,y\rangle.

Odmocnením oboch strán nerovnosti (skalárny súčin je vždy nezáporný) je možné dostať ekvivalentný tvar Cauchyho-Schwarzovej nerovnosti:

:  | \langle x,y\rangle| \leq \|x\| \cdot \|y\|,\,

kde \|x\| je norma vektora *x*.

## Dôležité špeciálne prípady

Asi najčastejšie využívaným špeciálnym tvarom Cauchyho-Schwarzovej nerovnosti je jej formulácia pre euklidovský priestor \mathbb{R}^n. V takomto prípade dostávame

:\left(\sum_{i=1}^n x_i y_i\right)^2\leq \left(\sum_{i=1}^n x_i^2\right) \left(\sum_{i=1}^n y_i^2\right),

čo býva niekedy označované ako diskrétny tvar Cauchyho-Schwarzovej nerovnosti.

Ďalej, relatívne často používaným špeciálnym prípadom je priestor L^2, v ktorom má nerovnosť tvar

:\left|\int f(x) g(x)\,dx\right|^2\leq\int \left|f(x)\right|^2\,dx \cdot \int\left|g(x)\right|^2\,dx,

čo býva označované aj ako spojitý tvar Cauchyho-Schwarzovej nerovnosti.

## Externé odkazy

* Článok o Cauchyho-Schwarzovej nerovnosti  na PlanetMath 
* Článok o nerovnosti na Wolfram MathWorld 
*  Cauchyho-Schwarzova nerovnosť  

Kategória:Lineárna algebra
Kategória:Eponymické termíny v matematike
Š'-ťing

**Š'-ťing** (iné názvy: **Kniha piesní, Kniha básní**;  - ) je najstaršia známa zbierka čínskych básní. Obsahuje 305 básní, ktoré boli písané v období medzi desiatym a šiestym storočím pred naším letopočtom. Je jednou z piatich kníh konfuciánskeho kánonu a autorstvo básní je tradične, hoci nesprávne, pripisované Konfuciovi.

## Skladba
Názov antológie sa niekedy prekladá aj ako Kniha poézie. Vzhľadom na to, že sa básne spievali a prednes bol sprevádzaný hudbou, ustálil sa názov Kniha piesní. Tradícia hovorí, že básne vyberal Konfucius zo zbierky asi troch tisíc básní. Samotné básne však vznikli skôr ako žil Konfucius, najstaršie okolo roku 1000 pred Kr.

Zbierka je členená do štyroch častí:

Prvá časť, nazývaná aj Kuo-ju (nápevy mnohých krajov) obsahuje básne z pätnástich rôznych krajín, rozdelených podľa proveniencie. Ide o krátke lyrické básne s ľúbostnou, pracovnou či vojenskou tématikou.

Druhá a tretia časť sú ódy, ktoré boli zložené dvorskými hudobníkmi, niekoľko z nich má dokonca uvedené meno svojho autora. Spievali sa pri dvorských slávnostiach, audienciách či pri love a tematicky ide o politické satiry, či oslavné piesne.

[thumb|Strana z Knihy piesní. Text je kaligrafiou cisára [Čchien-lunga (1735-1796)]]

Štvrtú časť zbierky tvorí 40 hymien sung, ktoré sú najstaršou časťou antológie, najstaršie pochádzajú zo začiatku obdobia dynastie Čou. Oslavujú vládnuce rody.

## Štylistika
Veľká väčšina veršov v Knihe piesní je štvorslabičná, len niekoľko málo ich je dvoj- či jednoslabičných. V skladbách sa vyskytuje priebežný rým. Jazyk je archaický, dnes len veľmi ťažko zrozumiteľný. Je bohaté na názvy rastlín, zvierat, obsahuje rozvinuté názvoslovie z oblastí poľnohospodárstva a remesla, a taktiež pojmy z vojenskej oblasti.

V Knihe piesní sa používajú tri básnické figúry, ktoré sa stali základom čínskej poetiky. Sú nimi metafora *xing*, prirovanie *bi* a priamy výklad *fu*. Vďaka kánonickému postaveniu zbierky boli tieto básne napodobované a figúry široko prijímané generáciami čínskych básnikov.

## Ďalšia literatúra
* 

## Externé odkazy
* Ukážky z Knihy piesní v českom preklade

Kategória:Konfucianizmus
Kategória:Čínske knihy
Kategória:Literatúra v čínskom jazyku
Lineárna algebra

**Lineárna algebra** je oblasť matematiky zaoberajúca sa predovšetkým štúdiom vektorov, tried vektorov nazývaných vektorové priestory (alebo *lineárne priestory*), ako aj tzv. lineárnymi zobrazeniami, ktoré bývajú často reprezentované maticami. Lineárna algebra má veľké množstvo aplikácií od riešenia sústav lineárnych rovníc, cez abstraktnú algebru, funkcionálnu analýzu až po viaceré prírodné a spoločenské vedy. Aj nelineárne matematické modely môžu často byť aproximované pomocou lineárnych, a teda lineárna algebra môže byť užitočná aj pri približnom riešení problémov, ktoré sú ťažko riešiteľné presne.

## Referencie
Aguirre

**Aguirre** môže byť:
* územný celok:
** argentínsky department, pozri Aguirre (department)
* názov lodí:
** Aguirre (DE-62)
** BAP Aguirre (CH-84)
** Aguirre (FM-55)
* meno osoby:
** argentínsky revolucionár a politik, pozri Juan Pedro de Aguirre
** španielsky dobyvateľ Južnej Ameriky (žil v 16. storočí), pozri Lope de Aguirre
Ambato

**Ambato** môže byť:
* kantón v Ekvádore v provincii Tungurahua, pozri Ambato (kantón)
* mesto v Ekvádore, pozri San Juan de Ambato
* rieka v Ekvádore, pozri Ambato (rieka)
* department v Argentíne, pozri Ambato (department)
* mesto na Madagaskare, pozri Ambato (Madagaskar)
Adhokracia

**Adhokracia** je typ organizácie, ktorý je protikladom byrokracie. Termín v roku 1970 spopularizoval Alvin Toffler a tým sa stal často používaným termínom v teórii manažmentu organizácií (čiastočne online organizácií). Neskôr termín rozvinuli akademici ako Henry Mintzberg. 

## Etymológia
Slovo je odvodené od latinského *[[ad hoc]]*, v zmysle 'na tento účel', a prípona *-kracia* zo starogréckeho *kratein* (*κρατείν*) znamená 'vládnuť'.

## Prehľad
Robert H. Waterman, Jr. definoval adhokraciu ako "akákoľvek organizácia, ktorá prekračuje hranice tradičnej byrokracie, aby zachytila príležitosti, vyriešila problémy, a dosiahla výsledky". Podľa Henryho Mintzberga je adhokracia komplexnou a dynamickou formou organizácie. Je odlišná od byrokracie. Podobne ako Toffler, aj Mintzberg považuje byrokraciu vecou minulosti a adhokraciu vecou budúcnosti. Ak sa vykonáva dobre, adhokracia môže byť veľmi účinná v riešení problémov a prinášaní inovácií a je úspešná v meniacom sa prostredí. Pre úspešný vývoj si vyžaduje sofistikované a často automatizované technické systémy. 

Vlastnosti adhokracie:
* vysoko organická štruktúra
* nízka úroveň formalizácie postupov
* pracovná špecializácia nie nevyhnutne založená na formálnom vzdelaní
* tendencia zoskupovať špecialistov vo funkčných jednotkách nasadzovaných v malých, trhovo založených projektových tímoch zameraných na poskytovanie konkrétnej práce
* dôraz na spoluprácu a spájanie za účelom vzájomného prispôsobenia sa medzi tímami
* nízka úroveň štandardizácie procesov
* role nie sú jasne definované
* selektívna decentralizácia
* organizácia sa opiera o špecializované tímy
* posilňovanie kompetencií špecializovaných tímov
* horizontálna pracovná špecializácia
* vysoké náklady na komunikáciu (vo veku sietí dramaticky zredukované)

Všetci členovia organizácie sú v rámci svojej špecializácie a v koordinácii s inými členmi oprávnení rozhodovať a vykonávať činností, ktoré majú vplyv na budúcnosť organizácie. Nevyskytuje sa hierarchia.

Alvin Toffler tvrdí vo svojej knihe *[[Šok z budúcnosti]]*, že adhokracie sa stanú bežnými a pravdepodobne nahradia byrokracie. Toffler tiež písal, že budú často prichádzať vo forme dočasných štruktúr, ktoré vyriešia daný problém a hneď na to zaniknú. 

## Pozri aj
* Anarchizmus
* Byrokracia (organizačná štruktúra)
* Technokracia

## Zdroj

Kategória:Formy_vlády
Kategória:Organizačná teória
Adolfo Alsina

**Adolfo Alsina** môže byť:
* argentínsky právnik a politik, pozri Adolfo Alsina (politik)
* samosprávny celok:
** územný celok (nazývaný aj *partidos*) v Buenos Aires, pozri Adolfo Alsina (partidos)
** department v provincii Río Negro, pozri Adolfo Alsina (department)
Blúdivý prúd

**Blúdivý prúd** alebo menej vhodne **bludný prúd** je jav, ku ktorému dochádza, ak sú časti elektrického obvodu na viacerých miestach vo vodivom kontakte s okolitým prostredím. Keďže elektrický prúd tečie všetkými vodivými cestami a odpor prostredia nie je nekonečný, tečie časť elektrického prúdu z jedného miesta kontaktu do iného cez štruktúry okolitého prostredia a nie vodičom.

## Výskyt

K vzniku blúdivých prúdov dochádza najčastejšie pri uzemnených obvodoch (kontaktom je tu práve uzemnenie a okolitým prostredím pôda). Typickým príkladom je elektrifikovaná železnica, kde tvorí trolejové vedenie jeden vodič a koľajnice druhý. Blúdivé prúdy však vznikajú i v konštrukcii auta či v stenách domov pri nekvalitnej elektroinštalácii. Môže sa prejavovať napríklad blikaním žiaroviek, ktoré by mali byť vypnuté.

## Dopady

Najvážnejšie dopady majú blúdivé prúdy v okolí elektrifikovaných železničných tratí. Dôvodom sú veľmi vysoké prúdy, ktoré sú potrebné pre pohon vlakov. Blúdivý prúd tečie v zemi cestami najnižšieho odporu, vrátane kovových potrubí a vodivých prvkov stavebných konštrukcií. Na rozhraniach medzi vodičmi a vlhkou pôdou dochádza k elektrolýze, ktorá spôsobuje koróziu až deštrukciu kovových štruktúr uložených v zemi pozdĺž trate.

Trakcia využívajúca jednosmerný prúd je približne 100× problematickejšia než striedavá, keďže v prípade striedavého prúdu si kovové konštrukcie rolu anódy a katódy periodicky vymieňajú s frekvenciou rovnou sieťovej, takže korózia je pomalšia (materiál, ktorý sa pri kladnej polarite uvoľní, sa pri zápornej naviaže). V prípade toku jednosmerného prúdu dochádza k trvalému rozrušovaniu konštrukcie v role **anódy**.

Účinky blúdivých prúdov závisia na polarite zdroja. Ak je kladný pól v trolejovom vedení (resp. napájacej koľajnici) a záporný pól v koľajniciach, sú dopady korózie sústredené do okolia meniarní. Toto zapojenie je majoritné, používa sa na železnici, v pražskom metre a na väčšine električkových tratí (napr. v Bratislave, Prahe, Moste, Plzni, Liberci, Olomouci).

V opačnom prípade (kladný pól v koľajniciach, záporný v trolejovom vedení) ku korózii dochádza v mieste, kde sa práve nachádza hnacie vozidlo, z dlhodobého hľadiska teda rovnomerne pozdĺž celej trate. S týmto zapojením sa stretneme mestách, kde v minulosti fungovala intenzívna nákladná električková doprava (Brno, Ostrava, Košice).

Obava pred dopadmi účinkov blúdivých prúdov na mestskú infraštruktúru a základy budov viedla pri stavbe  londýnskeho metra k napájaniu vozidiel dvoma izolovanými napájacími koľajnicami namiesto jednej.

## Referencie

Kategória:Elektrická energia
Kategória:Elektrotechnika
Kategória:Železničné technológie
Kronika od jari do jesene pána Lü

**Kronika od jari do jesene pána Lü** (iné názvy: **Letopisy pána Lü**, **Anály pána Lü**, **Letopisy**/**anály jari a jesene pána Lü**, **Lü-š´ čchun-čchiou**; ; letopisy pána Lü (porov. Anály jarí a jesení) je encyklopedická kniha, ktorá vznikla v štáte Čchin v období bojujúcich štátov.

Anály vznikli okolo roku 256 pred Kr. pod patronátom Lü Pu-weja, ktorý bol bohatým kupcom a predposledným kancelárom kráľovstva Čchin. Podľa vzoru feudálnych pánov, ktorí boli mecenášmi mladých učencov, pozýval aj Lü Pu-wej do svojho domu nadaných mužov, ktorých podporoval a poveril ich spísaním obšírneho diela.

Dielo bolo pravdepodobne myslené ako zhrnutie vtedajšej vedy a formuláciou filozofických základov moci a pôsobenia panovníka. V treťom storočí pred naším letopočtom vznikli predpoklady pre uskutočnenie zjednotenia Číny a realizovať ho bolo zrejme Lü Pu-wejovým úmyslom.

Dielo sa delí na almanachy *Ťi*, skúmania *Lan* a rozhovory *Lun*. Almanachov je 12 a každý sa delí do piatich podkapitol. Opisujú sa v nich astronomické javy, poľnohospodárstvo, povinnosti vládcu a mravy. Osem skúmaní a šesť rozhovorov sa zaoberá rôznorodými témami, prevažujú však úvahy nad úlohou vládcu, sú v nich obsiahnuté rady vládcom, vymedzené povinnosti úradníkom či popísané potrebné cnosti.

## Referencie

## Ďalšia literatúra
* 

## Externé odkazy
* Text Análov pana Lu v čínštine

Kategória:Literatúra v čínskom jazyku
Kategória:Encyklopédie
Antonov An-26

**Antonov An-26** (v ukrajinčine a ruštine: Антонов Ан-26; v kóde NATO: „**Curl**“) je dvojmotorové turbovrtuľové transportné lietadlo vyvinuté v Sovietskom zväze v 60. rokoch 20. storočia. Konštrukčne vychádza z typu Antonov An-24 s dôrazom na možnosti vojenského využitia. Oproti svojmu predchodcovi má zmenenú zadnú časť trupu s veľkou nákladovou rampou a je vybavený motormi s vyšším výkonom. Čínska spoločnosť *Xian Aircraft Manufacturing Company* vyrába kópie An-26 pod označením **Y-14** (označenie sa neskôr zmenilo späť na Y-7).

## Špecifikácie (An-26)
### Technické údaje
* **Posádka:** 5
* **Kapacita:** 40 cestujúcich
* **Nosnosť:** 5 500 kg
* **Dĺžka:** 23,80 m
* **Rozpätie:** 29,20 m
* **Výška:** 8,575 m
* **Plocha krídel:** 74,98 m²
* **Hmotnosť prázdneho lietadla:** 15 020 kg
* **Maximálna vzletová hmotnosť:** 24 000 kg
* **Pohonná jednotka:** 2x turbovrtuľový motor ZMDB Progress (Ivčenko) AI-24VT a 1x prúdový motor Sojuz (Tumanskij) RU-19-A300
* **Výkon pohonnej jednotky:** 2x 2 103 kW a 1x 7,85 kN

### Výkony
* **Cestovná rýchlosť:** 440 km/h
* **Maximálna rýchlosť:** 540 km/h
* **Dostup:** 7 500 m
* **Dolet:**
** **s maximálnou záťažou:** 1 100 km
** **s maximálnym množstvom paliva:** 2 550 km

## Zdroj

Kategória:Vojenské dopravné lietadlá
Kategória:Sovietske transportné lietadlá
Kategória:Sovietske dopravné lietadlá
Kategória:Lietadlá Antonov
Lojalisti (Americká revolúcia)

Ako **lojalisti** alebo **loyalisti** (*loyalists*) boli za Americkej revolúcie označovaní severoamerickí kolonisti, ktorý zostali verní Korune (tj. Kráľovstvu Veľkej Británie). Alternatívne označenie pre túto skupinu bolo: **[[toryovci|toryovia]]** (*Tories*), **kráľovi muži** (*King's Men*) či **[[rojalisti|royalisti]]** (*Royalists*). Tato strana dominovala v Kanade, naproti tomu v Trinástich kolóniách bola podstatne slabšia. V priebehu Americkej revolúcie a po nej preto loyalisti z týchto oblastí odchádzali do Kanady (hlavne do oblasti Veľkých jazier a Rieky svätého Vavrinca) a usídľovali sa tam. Silné pozície mali loyalisti v rámci povstaleckých kolónií iba v New Yorku, ale v dôsledku vojenských porážok, ktoré Británia utrpela, ich museli tiež opustiť.

## Významní lojalisti
* John Butler (veliteľ lojalistickej domobrany) 
* Benedict Arnold (pôvodne povstalecký veliteľ, neskôr lojalistický generál) 

## Lojalistické jednotky
* Butleroví rangeri 

## Zdroj
  Kategória:Dejiny Kanady Kategória:Dejiny USA Kategória:Dejiny Severnej Ameriky
Alenia C-27J Spartan

náhľad|C-27J Vzdušných síl SR
náhľad|Pilotná kabína C-27J Vzdušných síl SR
**Alenia C-27J Spartan** je talianske transportné lietadlo s vlastnosťami STOL, hornoplošník s konvenčnými chvostovými plochami (prvý let prototypu 12. mája 1999). Lietadlo bolo vyvinuté v spolupráci s firmou Lockheed Martin na základe lietadla Alenia G.222 pre strategické operácie na krátkych a stredných trasách, akými boli, napr. evakuačné a zásobovacie lety. 

Zmluva o nákupe dvoch lietadiel pre potreby Ozbrojených síl Slovenskej republiky bola s výrobcom podpísaná dňa 29. októbra 2014. Lietadlá pre potreby ozbrojených síl mali byť dodané 26 a 38 mesiacov po podpise zmluvy. Prvé lietadlo bolo nakoniec dodané 31. októbra 2017 a druhé dňa 9. apríla 2018.

## Špecifikácie (C-27J Spartan)
### Technické údaje
* Posádka: 2+1 (pilot + II.pilot a palubný technik ak je potrebný)
* Kapacita: 60 vojakov alebo 46 výsadkárov (rozmery nákladového priestoru šírka 3,33 m a výška 2,25 m)
*Kapacita Medevac: 36 nosidiel a 6 zdravotníkov
* Dĺžka: 22,70 m
* Rozpätie: 28,70 m
* Výška: 9,64 m
* Plocha krídel: 82 m²
* Hmotnosť prázdneho lietadla: 18 200 kg
* Maximálna vzletová hmotnosť (MTOW): 32 500 kg
*Maximálna hmotnosť nákladu: 11 600 kg (2,25 g)
*Maximálne množstvo paliva: 12 320 l
* Pohonná jednotka: 2x turbovrtuľový motor Rolls-Royce AE2100-D2A s výkonom 3 460 kW
*Vrtule: 6-listové Dowty 391/6-132-F/10, (4.15 m priemer)

### Výkony
* Maximálna rýchlosť: 602 km/h
* Cestovná rýchlosť: 583 km/h
*Dráha potrebná na vzlet pri MTOW: 680 m
*Dráha potrebná pre pristátie pri MTOW: 380 m
* Dostup: 9 144 m 
*Dostup pri 95% MTOW: 8 229 m
* Dolet:
** s maximálnou záťažou: 4 260 km
** s maximálnym množstvom paliva: 5 926 km
**so záťažou 4 536 kg: 5 112 km
**

## Používatelia
* Austrália - do roku 2018 získala 10 lietadiel C-27J.
* Azerbajdžan - objednal lietadlo C-27J v júni 2023.
* Bulharsko - medzi rokmi 2007 až 2011 získalo 3 lietadlá C-27J.
* Čad - v rokoch 2013 až 2014 získal 2 lietadlá C-27J.
* Grécko - prevádzkuje 8 lietadiel C-27J.
* Keňa
* Litva
* Maroko
* Mexiko
* Peru
* Rumunsko
* Slovensko - v roku 2017 získalo prvé v roku 2018 druhé lietadlo C-27J.
* Slovinsko - v decembri 2023 dostalo prvé z dvoch objednaných lietadiel C-27J.
* Taliansko - v roku 2023 prevádzkovalo 12 lietadiel C-27J.
* Spojené štáty americké - v roku 2023 prevádzkovala americká pobrežná stráž  14 lietadiel HC-27J.
* Zambia

## Pozri aj
* C-130J Super Hercules
* Y-9

## Referencie

C027J Spartan
Kategória:Talianske vojenské dopravné lietadlá
Hraničná pri Hornáde

**Hraničná pri Hornáde** bola v rokoch 1964 až 1986 obec v okrese Košice-okolie, ktorá vznikla spojením obcí Kechnec a Milhosť. V roku 1986 obec spojili s obcou Seňa, čím Hraničná pri Hornáde zanikla. V roku 1990 sa Milhosť a Kechnec od Sene osamostatnili.

## Pozri aj
* Seňa
* Milhosť
* Kechnec

## Referencie

Kategória:Slovenské obce zaniknuté rozdelením
Anaxandridas II.

**Anaaxandridas II.** alebo **Anaxandridás II.** () bol kráľ Sparty z kráľovského rodu Agiovcov približne od roku 560 pred Kr. do roku 520 pred Kr. Jeho spolukráľmi z kráľovského rodu Eurypontovcov boli Agasikles (Vládol cca 575 – 550 pred Kr.) a Aristón (vládol cca 550 – 515 pred Kr.).

## Rodina

Anaxandridas bol podľa historika Herodota synom a nástupcom Leóna. Jeho manželstvo uzavreté s dcérou vlastného brata bolo dlho bezdetné a keďže tým hrozilo vymretie kráľovského rodu Agiovcov, efori mu navrhli, aby sa s ňou rozviedol. On to odmietol a preto mu aj keď to bolo proti spartským mravom dovolili uzavrieť druhé manželstvo. Druhá manželka (Prinetades) mu porodila syna Kleomena. Onedlho však otehotnela aj prvá manželka a porodila syna Dóriea a neskôr synov Kleombrota a Leónida.

## Vojna s Tegeou

Vojnu s Tegeou neúspešne viedli už jeho otec León a starý otec Eurykratides. Anaxandridovi sa po dlhých bojoch približne v roku 554 pred Kr. Tegeu podarilo dobyť. Tegea si z rozhodnutia Sparty zachovala istú nezávislosť vo vnútroštátnych záležitostiach, ale stali sa jej závislými spojencami. Pre Spartu to bol prelomový čas a stáva sa tým najmocnejším štátom na Peloponéze.

## Založenie peloponézskeho spolku

Okolo roku 550 pred Kr. pod vedením Sparty sa peloponézske štáty s výnimkou Argu a Acháje združili do ústredne riadeného vojenského zväzu tzv. peloponézskeho spolku. Tento vojenský spolok zohral dôležitú úlohu pri dosiahnutí hegemónie Sparty v Gréckom svete.

## Víťazstvo nad Argom

Pozíciu hegemóna si na Peloponéze Sparta upevnila víťazstvom, ktoré dosiahli Sparťania pod vedením Anaxandrida a jeho spolukráľa Aristóna v roku 546 pred Kr. Nebolo to však konečné víťazstvo. Argos sa stal pre Spartu aj v blízkej budúcnosti po Aténach ich najväčším protivníkom. 

## Nástupníctvo

Po smrti Anaxadrida, ktorý vládol dlhých štyridsať rokov sa z rozhodnutia eforov  a gerúzie stal následníkom okolo roku 520 pred Kr. syn jeho druhej manželky Kleomenes. O nástupníctve Kleomena rozhodli na základe Lykurgových zákonov, podľa ktorých sa dedičom stáva najstarší syn kráľa.
## Zdroje
* 
* Pausanias (geograf), *Periégésis tés Hellados*
* Herodotos, *Historia*

## Pozri aj
V zoznamoch kráľov sa Anaxandridas uvádza ako druhý, lebo v zozname kráľov z rodu Eurypontovcov je uvedený u niektorých antických historikov tiež Anaxandridas, ktorý vládol približne sto rokov pred ním. V zozname kráľov Eurypontovcov z týchto rokov vládne zmätok a niektorí historici spochybňujú existenciu Anaxandrida I., ale keďže je v zoznamoch uvádzaný jeho existencia nie je nemožná.
* Zoznam kráľov Sparty

Kategória:Vládcovia Sparty
Železničné priecestie

[thumb|Nechránené železničné priecestie ([Roudnice nad Labem)]]

**Železničné priecestie** je úrovňové kríženie pozemnej komunikácie so železničnou traťou.

## Bezpečnosť

Kolízia cestného vozidla či chodca s vlakom má často fatálne následky. Riziko kolízie závisí od frekvencie cestnej i železničnej dopravy. Pre informovanie vodičov a chodcov o prichádzajúcom vlaku či zabránenie ich vstupu na priecestie sa inštalujú priecestné zabezpečovacie zariadenia; hovoríme o **zabezpečenom priecestí**.

Priecestia bez zabezpečovacieho zariadenia (**nezabezpečené priecestia**) sa vyskytujú na tratiach s nízkou intenzitou dopravy (malým dopravným momentom).

## Označenie
### Na ceste

Na železničné priecestie upozorňuje chodcov a vodičov automobilov niekoľko dopravných značiek:


Súbor:Dopravná značka A25.svg|**A 25**: železničné priecestie so závorami
Súbor:Dopravná značka A26.svg|**A 26**: Železničné priecestie bez závor
Súbor:Dopravná značka A27b.svg|**A 27b**: Návestná tabuľa pravá ()
Súbor:Dopravná značka A28b.svg|**A 28b**: Návestná tabuľa pravá ()
Súbor:Dopravná značka A29b.svg|**A 29b**: Návestná tabuľa pravá ()
Súbor:Dopravná značka A30a.svg|**A 30a**: Výstražný kríž pre železničné priecestie jednokoľajové
Súbor:Dopravná značka A30b.svg|**A 30b**: Výstražný kríž pre železničné priecestie viackoľajové


Návestné tabule sa umiestňujú 240, 160 a  pred priecestím (počet pruhov ×  = vzdialenosť). Zobrazené návestné tabule sú pre pravú stranu vozovky, na ľavú sa umiestňujú značky A 27a, A 28a a A 29a.

## Referencie

Kategória:Železničná doprava
Kategória:Cestná doprava
Kategória:Objekty na cestách
Kategória:Železničné zabezpečovacie zariadenia
A Sense of Purpose

**A Sense of Purpose** je deviaty štúdiový album švédskej melodic death metalovej kapely In Flames. V Severnej Amerike bol vydaný 1. apríla 2008 cez Nuclear Blast, v Európe 4. apríla 2008 cez Koch Records. Bol tiež vydaný ako limitovaná edícia (s tromi bonusovými skladbami, len okolo 1 500 kópií).

10. apríla sa album stal najlepším, v oficiálnom švédskom rebríčku albumov. Obsadil tiež 28. miesto v rebríčku Billboard 200. Zatiaľ sa z albumu predalo 295 000 kópií.

Limitovaná edícia obsahuje DVD so 160-minútovým dokumentom o natáčaní albumu.

## Zoznam skladieb
Texty a hudba: Anders Fridén, Bjorn Gelotte, Jesper Strombald

# „The Mirror's Thruth“ – 3:02
# „Disconnected“ – 3:37
# „Sleepless Again“ – 4:12
# „Alias“ – 4:53
# „I'm The Highway“ – 3:46
# „Delight And Angers“ – 3:41
# „Move Through Me“ – 3:08
# „The Chosen Pessimist“ – 8:16
# „Sober And Irrelevant“ – 3:24
# „Condemned“ – 3:36
# „Drenched In Fear“ – 3:32
# „March To The Shore“ – 3:30

**Bonusové skladby**
# „Eraser“ – 3:22
# „Tilt“ – 3:49
# „Abnegation“ – 3:43

## Zostava

* Anders Fridén – spev, vokály
* Jesper Strömbald – gitara
* Björn Gelotte – sólová gitara
* Peter Iwers – basgitara
* Daniel Svensson – bicie

## Referencie


## Zdroj

Kategória:Albumy skupiny In Flames
Bandera

**Bandera** môže byť:
* španielske slovo pre zástavu
* mesto:
** v Texase, pozri Bandera (Texas)
** hlavné mesto argentínskeho departmentu Belgrano, pozri Bandera (Santiago del Estero)
* ukrajinský politik a predseda Organizácie ukrajinských nacionalistov, pozri Stepan Bandera
* prápor v španielskej légii, pozri Bandera (prápor)
Bariloche

**Bariloche ** môže byť:
* argentínsky department, pozri Bariloche (department)
* mesto v danej provincii, pozri San Carlos de Bariloche
Belgrano

**Belgrano** môže byť:

* názov niekoľkých departmentov v Argentíne:
** Belgrano (department, San Luis)
** Belgrano (department, Santa Fe)
** Belgrano (department, Santiago del Estero)
** Doctor Manuel Belgrano (department, Jujuy)
** General Belgrano (department, Chaco)
** General Belgrano (department, La Rioja)
** General Manuel Belgrano (department, Misiones)
* mesto:
** mesto v argentínskej provincii Buenos Aires, pozri General Belgrano (Buenos Aires)
** mesto v grófstve Conwy vo Walese, pozri Belgrano (Wales)
* mestská časť:
** mestská časť v Buenos Aires, pozri Belgrano (mestská časť, Buenos Aires)
** mestská časť v provincii Santa Fe, pozri Barrio Belgrano (Rosario)
* meno osoby:
** politik, ekonóm a právnik, pozri Manuel Belgrano
* meno lode:
** ARA General Belgrano
** ARA General Belgrano (1896)
* iné:
** prístav, pozri Belgrano (prístav)
** argentínska výskumná stanica a Antarktíde, pozri Belgrano II
** názov planétky, pozri 2808 Belgrano
Depešák

**Depešák** bolo slangové označenie príslušníka hudobnej subkultúry, ktorá bola v 80. rokoch 20. storočia ovplyvnená hudbou a popkultúrnymi znakmi britskej elektronickej skupiny Depeche Mode. Anglická skupina bola magazínom *[[Q (magazín)|Q]]* označená ako *„najpopulárnejšia elektronická skupina, akú kedy svet poznal“* a novinami *[[Sunday Telegraph]]* ako *„jedna z najväčších britských popových skupín všetkých čias“*.
Termín sa používal v krajinách bývalého Česko-Slovenska, kde v 80. a 90. rokoch prevládali subkultúry metalistov (poslucháči inklinujúci k metalovému žánru) a depešákov. Prívrženci tejto subkultúry považovali skupinu často za svoj „bezhraničný vzor“. 

## Znaky
Depešáci svojej filozofii prispôsobovali aj zovňajšok, ktorému dominovala čierna farba a účes podľa vzoru členov skupiny: na bokoch uhladený zostrih s dlhšími vyčesanými vlasmi na temene. 

## Referencie

## Externé odkazy
* Oficiálna stránka skupiny
* Slovenská stránka venovaná skupine

Kategória:Hudobná terminológia
Kategória:Slangové výrazy
Kategória:Subkultúry
Kategória:80. roky 20. storočia v Česko-Slovensku
Camillo Golgi

**Camillo Golgi** (* 7. júl 1843, Corteno,Taliansko - † 21. január 1926, Pavi) bol taliansky lekár, patológ a vedec, držiteľ Nobelovej ceny za fyziológiu alebo medicínu.

## Životopis
Camillo Golgi sa narodil v mestečku Corteno na severe Talianska. Jeho otec bol doktorom a okresným úradným lekárom. Golgi študoval na univerzite v meste Pavia, kde pracoval v laboratóriu experimentálnej patológie pod vedením Giulia Bizzozera, ktorý objasnil vlastnosti kostnej drene. Promoval v roku 1865. 

Značnú časť svojej kariéry sa venoval štúdiu centrálnej nervovej sústavy (CNS). V druhej polovici 19. storočia bola laboratórna technika zafarbovania buniek tkaniva nepostačujúca pre štúdium nervového tkaniva. Kým pracoval ako hlavný úradný lekár v psychiatrickej nemocnici, experimentoval s kovovou impregnáciou nervového tkaniva, používajúc hlavne striebro. Objavil takú metódu farbenia nervového tkaniva, pri ktorej sa zafarbil len náhodný počet buniek, ktoré sa však zafarbili úplne. To mu umožnilo vidieť dráhy nervových buniek v mozgu po prvý raz. Svoj objav nazval „čierna reakcia“ (tal. *reazione nera*), ktorá neskôr dostala názov Golgiho metóda. Výsledkom chemických reakcií počas tejto metódy bol čierny povlak na tele neurónu, rovnako ako na axóne a všetkých dendritoch, poskytujúci veľmi jasný a dobre kontrastujúci obraz celkového neurónu na žltom pozadí.

Ako dodatok k svojmu objavu, Golgi objavil zmyslový orgán v šľachách, ktorý nesie jeho meno (Golgiho šľachový receptor). Študoval aj životný cyklus maláriovca a prepojil načasovanie horúčok pri malárii so životným cyklom organizmov dnes nazvaných *Plasmodium vivax* a *Plasmodium malariae*. Využívajúc svoju farbiacu techniku, Golgi v roku 1898 identifikoval vnútrobunkový aparát, ktorý bol po ňom nazvaný (Golgiho aparát).

V roku 1906 dostal Golgi spolu so Santiagom Ramónom y Cajalom Nobelovu cenu za fyziológiu alebo medicínu za štúdium štruktúry nervovej sústavy.

Zomrel v talianskej Pavii v januári 1926.

## Referencie

## Iné projekty

## Externé odkazy
* Camillo Golgi na nobelprize.org

Kategória:Talianski biológovia
Kategória:Talianski lekári
Kategória:Nositelia Nobelovej ceny za fyziológiu alebo medicínu
Kategória:Talianski nositelia Nobelovej ceny
Kategória:Držitelia Radu Pour le Mérite
Kategória:Senátori Senátu Talianskeho kráľovstva
Celtic Frost

**Celtic Frost** bola švajčiarska thrashmetalová hudobná skupina založená v roku 1984 v Zürichu. Sú známi ako vzor väčšiny blackmetalových hudobných skupín. Inšpirovali sa heavymetalovými skupinami ako Black Sabbath, Angel Witch, Venom a pod. Skupina bola aktívna od roku 1984 do 1993 a opätovne sformovaná v roku 2001. Po odchode Toma Gabriela Fischera v roku 2008, sa skupina opäť rozišla.

## Žáner
Skupina vznikla zo skupiny Hellhammer, preto vo svojej ranej fáze hrala vtedajší black metal (podobný Venom), postupne sa však začala viac orientovať na čistý thrash metal. Na albume *[[Cold Lake]]* experimentovala s glam metalom, posledný album *[[Monotheist]]* je označovaný ako gothic/doom metal.

## Diskografia
* 1984 *[[Morbid Tales]]*
* 1985 *[[To Mega Therion]]*
* 1987 *[[Into The Pandemonium]]*
* 1988 *[[Cold Lake]]*
* 1990 *[[Vanity/Nemesis]]*
* 2006 *[[Monotheist]]*

## Iné projekty

## Externé odkazy
* oficiálna stránka
* 

Kategória:Švajčiarske heavymetalové hudobné skupiny
Kategória:Blackmetalové hudobné skupiny
Kategória:Thrashmetalové hudobné skupiny
Kategória:Gotickometalové hudobné skupiny
Kategória:Doommetalové hudobné skupiny
Kategória:Hudobné skupiny ukončené v roku 2008
Kategória:Hudobné skupiny ukončené v roku 1993
Sylvia Čápová-Vizváry

Mgr. art. **Sylvia Čápová-Vizváry**, ArtD. (* 12. marec 1947, Szombathely, Maďarsko) je slovenská klaviristka. Základy klavírnej hry získala u svojej matky Gizely Čápovej, učiteľky klavíra. Ako sedemročná bola prijatá na Konzervatórium v Bratislave ako mimoriadna žiačka. Ako pätnásťročná navštevovala popri hre na klavíri i triedu kompozície a dirigovania.

## Štúdium
* 1954 – 1962 Konzervatórium v Bratislave, mimoriadne štúdium – klavír (prof. Anna Kafendová)
* 1962 – 1965 Konzervatórium v Bratislave, denné štúdium – klavír (prof. Anna Kafendová)
* 1965 – 1969 VŠMU v Bratislave, klavír (prof. Anna Kafendová)
* 1969 – 1970 postgraduálne štúdium v Leningrade (prof. Moisej Jakovlevič Chaľfin)
* 1970 – 1971 bola žiačkou popredného poľského klaviristu, skladateľa a profesora Ludwika Stefańského (1917-1982, Krakov) na Hudobnej Akadémii v Krakove (Poľsko).
* 1974 – 1975 VŠMU v Bratislave, postgraduálne štúdium (prof. Viktor Ivanovič Nosov)
* 1980 – 1983 doktorandské štúdium na VŠMU v Bratislave (doc. Eva Fischerová-Martvoňová) 

## Ocenenia
Jej schopnosti boli už od detstva ocenené na viacerých celoštátnych súťažiach v Prahe, kde získala niekoľkokrát za sebou 1. miesto. Ako pätnásťročná získala prvú cenu na celoštátnej súťaži umeleckých škôl. V rozhlasovej súťaži o cenu „Štúdia mladých“ jej udelili čestné uznanie. Je semifinalistkou medzinárodnej súťaže P. I. Čajkovského v Moskve a medzinárodnej súťaže G. Enescu v Bukurešti.

## Účinkovanie
Pravidelne koncertuje na domácich a zahraničných pódiách (v Česku, Maďarsku, Poľsku, Nemecku, Holandsku, Bulharsku a v krajinách bývalého Sovietskeho zväzu, na Kube, v Brazílii, v Taliansku, Rakúsku a iné).

Ako sólistka s poprednými symfonickými orchestrami (Slovenská filharmónia, Symfonický orchester Slovenského rozhlasu, Štátna filharmónia Košice, Štátny symfonický orchester Hradec Králové, Plzenský rozhlasový orchester, Jenská filharmónia, Hallská filharmónia, Severoholandský filharmonický orchester, Filharmonický orchester v Havane, Symfonický orchester v Rio de Janeiro a pod.)

Gramofónové spoločnosti Opus, Audiophon, Pacific, Naxos, Marco Polo, Amadis a iné vydali CD s jej nahrávkami.

Pravidelne nahráva pre Slovenský rozhlas a Slovenskú televíziu. Nahrávala tiež pre rozhlasové štúdio v Kolíne nad Rýnom.

* 1973 – 1975 VŠMU koncertná korepetítorka
* 1975 – 1980 korepetítorka opery SND
* 1983 – 1987 pedagogička klavírnej hry na VŠMU
* 1987 – 1995 koncertná umelkyňa v slobodnom povolaní
* od r. 1995 Universität für Musik und darstellende Kunst vo Viedni, koncertná korepetítorka

Je vyhľadávanou umeleckou partnerkou slovenských aj zahraničných inštrumentalistov a spevákov, jej doménou je však sólová činnosť.

## Charakteristika

## Referencie


## Externé odkazy
* Oficiálna stránka
* Sylvia Čápová-Vizváry na YouTube
 

Kategória:Slovenskí klaviristi
Zoznam ceremónií Academy Awards

Nasledujúci zoznam je **zoznam ceremónií Academy Awards** vrátane dátumu ceremónie, roku, za ktorý bolo ocenenie udelené, moderátora ceremónie a víťaza v kategórii najlepší film.

## Miesta konania ceremónie
* 1929: Hollywood Roosevelt Hotel
* 1930–1943: striedavo medzi The Ambassador Hotel a Biltmore Hotel 
* 1944–1946: Grauman's Chinese Theatre
* 1947–1948: Shrine Auditorium
* 1949: Academy Award Theater 
* 1950–1960: Pantages Theatre
* 1961–1968: Santa Monica Civic Auditorium 
* 1969–1987: Dorothy Chandler Pavilion, Los Angeles Music Center
* 1988–2001: striedavo medzi Dorothy Chandler Pavilion a Shrine Auditorium
* 2002–súčasnosť: Dolby Theatre

## Stanice
* 1953–1960: NBC
* 1961–1970: ABC
* 1971–1975: NBC
* 1976–súčasnosť: ABC

## Ceremónie

## Externé odkazy
* The Academy Awards, USA na Internetovej filmovej databáze

Kategória:Oscar
TBD

**TBD** môže byť:
* anglická skratka pre „*to be determined*“, „*to be defined*“, „*to be decided*“ v podobnom význame ako „*bude určené*“ alebo „*bude rozhodnuté*“.
* technicko-bezpečnostný dohľad
* TBD Devastator, americký torpédový bombardér
* TBD Records, americké nahrávacie štúdio

Kategória:Rozlišovacie stránky
Demerara

**Demerara** () je rieka v Guyane v Južnej Amerike. Je dlhá približne . Povodie má rozlohu približne .

Kategória:Rieky v Guyane
Livin’ in a World Without You

**Livin' in a World Without You** je pieseň fínskej rockovej skupiny The Rasmus a zároveň aj prvý singel albumu Black Roses. Singel vyšiel 10. septembra vo Škandinávii, 12. septembra v Nemecku, Rakúsku a Švajčiarsku a 15. septembra vo svete. Prvýkrát bola pieseň zahraná vo fínskej rozhlasovej stanici YleX 25. júla 2008 o 8:35. Livin' in a World Without You bola prvýkrát naživo zahraná v Berlíne 5. júla 2008 spolu s ďalšou novou piesňou Ten Black Roses. Video bolo odhalené 15. augusta 2008 na webových stránkach skupiny. Pieseň bola úspešná hlavne doma vo Fínsku ale presadila sa aj v zahraničí, hlavne v Grécku.

Kategória:Piesne The Rasmus
Kategória:Piesne z 2008
Teo Torriatte (Let Us Cling Together)

**„Teo Torriatte (Let Us Cling Together)“** (手をとりあって, Te o Toriatte) je skladba skupiny Queen na albume *[[A Day at the Races]]* z roku 1976. Napísal ju gitarista Brian May. Je desiata a zároveň posledná skladba na albume.

Skladba je zaujímavá tým, že má dve verzie zaspievané v japončine; je to jedna zo štyroch piesní Queen, kde je celá sloha zaspievaná v inom jazyku, než je anglický. Pieseň sprevádza klavír, umelý klavír a harmónium. Na všetkých týchto nástrojoch hral Brian May. Je to jediná pieseň, v ktorej Freddie Mercury nehrá na klavíri.

Kategória:Piesne Queen
Kategória:Piesne z 1976
Škrečok džungarský

**Škrečok džungárský** (iné názvy: **chrček džungárský**, **škrečok džungarsky**, **chrček džungársky**; lat. *Phodopus sungorus*, Pallas, 1773) je malý hlodavec z podčeľade škrečkorodé, pochádzajúci pôvodne zo stepí južnej a strednej Sibíri, no vyskytuje sa aj v Kazachstane, Mongolsku a severnej Číne. Podľa Medzinárodnej únie na ochranu prírody a prírodných zdrojov škrečok džungarský patrí medzi najmenej ohrozené druhy, trend celkovej populácie nie je známy.

## Opis
Dorastá do dĺžky  a dožíva sa maximálne 2 3 roky. Škrečok má 4 nohy. Škrečok si svoju potravu napchá do lícnych vačkov a vo svojom  "brlohu" si to zje. 

## Spôsob života
Škrečok džungárský je väčšinou veľmi aktívny v noci. Pri hľadaní potravy bol zaznamenaný  300 m od svojho úkrytu  pri nízkych teplotách -40&nbsp;°C. Najaktívnejší je v  novembri (až 8 h), najmenej v marci (2 h). Úkryt je stavba pod zemou so 4 až 6 vstupnými otvormi, hniezdová komôrka býva v hĺbke .

### Rozmnožovanie
Pohlavne dospelý v troch mesiacoch veku, no najplodnejší je okolo 8 až 12 mesiaca života. Samica po 22 dňoch gravidity vrhne 4 až 8 slepých a bezsrstých mláďat. Je zaujímavý neobvyklým správaním samca, ktorý asistuje samici pri pôrode a pomáha jej starať sa o mláďatá. Samica je schopná reprodukcie už krátko po vrhu a to až 8 krát ročne.

Škrečok má 4 nohy. V zimných mesiacoch vyberá aj nestrávené semená z trusu.

## Chov
Potrava pre škrečka sa dá kúpiť v každom petshope. Kde kúpite zmes pre škrečka (tvoria ju väčšinou obilniny a granulky, ktoré sú vitamíny pre škrečky). V týchto potravinových balíčkoch z obchodu je Škrečok džungarský celkom vyberavý. A časom uvidíte že keď ho krmíte vyberá si len svoje obľúbené maškrtky. To ale nehrá veľkú úlohu keďže škrečok toho veľa nezje Okrem toho škrečka džungárskeho môžete kŕmiť akoby to bola myš. Takže určite nepohrdne tvrdým rožkom, mrkvou alebo inou zeleninou. (zdroj - džungarský, Všetko o škrečkovi džungarskom)

## Poznámka


## Referencie


## Iné projekty

## Zdroj

Kategória:Chrčkovité
Kategória:Domáce zvieratá
Slovenská autobusová doprava Trenčín

**Slovenská autobusová doprava Trenčín, akciová spoločnosť** skrátene **SAD Trenčín, a. s.** je autobusový dopravca zabezpečujúci hromadnú dopravu osôb v okresoch Trenčianskeho kraja .

Aktuálne prevádzkuje 329 medzimestských a 36 autobusov mestskej hromadnej dopravy.Dňa 1.9.2022 SAD Trenčín ukončila prevádzku mestskej hromadnej dopravy. Nahradila ju spoločnosť TD Transport.Dopravca akceptuje dopravné karty aj iných dopravcov zapojených v projekte Slovenský dopravný pas.

Dopravca spúšťa od 13.12.2020 v spolupráci s dopravcom SAD Prievidza, a.s. časové lístky v prímestskej doprave, na výber budú 7-dňové a 30-dňové. Možné budú zakúpiť u vodičov, e-shope a v klientskych centrách SAD Trenčín a SAD Prievidza.

Od 1.4.2021 spúšťa dopravca možnosť platby v prímestskej doprave bezhotovostne pomocou bezkontaktnej platobnej karty. Autobusy v ktorých to bude možné bude označený piktogramom "**Tu zakúpite cestovný lístok bezkontaktnou platobnou kartou"**.

## História
Podnik, pôvodne súčasťou ČSAD odštepného podniku v Novom Meste nad Váhom sa osamostatnil v roku 1960 pod označením Dopravný závod 811 Trenčín. Po vzniku samostatného Slovenska v roku 1993 zmenil podnik názov na Slovenská autobusová doprava a v roku 1996 získal prívlastok štátny podnik. V roku 2002 bol podnik sprivatizovaný, vznikla Slovenská autobusová doprava Trenčín, akciová spoločnosť.

## Predmet činnosti
SAD Trenčín, a. s. zabezpečuje predovšetkým prímestskú dopravu v okresoch Trenčín, Považská Bystrica, Púchov, Ilava, Nové Mesto nad Váhom a Myjava. V meste Nové Mesto nad Váhom podnik prevádzkuje linky MHD. Okrem toho zaisťuje aj niekoľko liniek diaľkovej dopravy v rámci územia Slovenska a jednu linku do Chorvátska.

## Autobusy
SAD Trenčín, využíva prevažne autobusy značky Iveco, Karosa v minulosti Škoda, Praga,....

V mestskej doprave využíva autobusy: Iveco Crossway LE 12M , Irisbus Citelis 18M , Irisbus Citelis 12M, Karosa B961, Karosa B952 a Irisbus Crossway 10,6M.

V prímestskej doprave využíva autobusy: Iveco Crossway 10,6M, Iveco Crossway LE(low entry).

Prevažná časť autobusov disponuje s Wifi, bezbarierovým prístupom a po novom aj platbu bezkontaktne platobnou kartou, TSK sa snaží vymieňať zastarané prímestské autobusy za novšie ktoré už majú moderné motory EURO 6.

## Referencie
* História podniku

Kategória:Autobusoví dopravcovia na Slovensku
Kategória:Dopravné podniky na Slovensku
Kategória:Podniky založené v 2002
Dopravný podnik mesta Žiliny

**Dopravný podnik mesta Žiliny [[Spoločnosť s ručením obmedzeným|s.r.o.]]** (skratka **DPMŽ**) v rokoch 1963 až 1992 DPMŽ neexistovalo samostatne ale bolo začlenené do podniku ČSAD. 6. novembra 1992 mestské zastupiteľstvo v Žiline obnovilo DPMŽ ktorý znova prevádzkoval MHD od 1. novembra 1993. V súčasnosti poskytuje svoje služby na území mesta Žilina a jej prímestských častiach a je súčasťou Integrovaného dopravného systému Žilinského samosprávneho kraja. Prevádzkuje autobusovú a trolejbusovú dopravu. V pracovných dňoch autobusy a trolejbusy na všetkých linkách najazdia spolu  a  cez víkend.

## Autobusová doprava

* Počet vozidiel: 40
** z toho nízkopodlažných: 39
* Počet liniek: 16
** z toho nočných: 1
* Počet najazdených km cez
** pracovný deň: 
** víkend alebo sviatok: 
* Najstaršie autobusy
** Karosa B 961E (#115; rok výroby 2006)
* Najnovšie autobusy
** Škoda Perun 26SH (#351, #352; rok výroby 2018)

### Autobusové linky DPMŽ
* 20: Bytčica – Rosinská, VÚVT
* 21: Bánová – Považský Chlmec
* 22: Bytčica – Brodno
* 24: Trnové – Strážov
* 26: Kamenná, PRIUS – Rosinská, VÚVT
* 27: Zástranie – Hájik
* 29: Budatín – Žilinská Lehota
* 30: Vranie – Žilinská Univerzita
* 31: Mojšova Lúčka – Závodie
* 67: Hájik – Vodné dielo Žilina (celoročne premáva len cez víkendy, počas letných prázdnin aj cez pracovné dni)

## Trolejbusová doprava

* Počet vozidiel: 44
** z toho nízkopodlažných: 44
* Počet liniek: 8
** z toho nočných: 0
* Počet najazdených km cez
** pracovný deň: 
** víkend: 
* Najstaršie trolejbusy
** Škoda 30Tr SOR (rok výroby 2012)
** Škoda 31Tr SOR (rok výroby 2012)
* Najnovšie trolejbusy
** Škoda 26Tr Solaris (#301 – #302; rok výroby 2020)

### Trolejbusové linky DPMŽ
* 1: Závodie – Solinky
* 3: Solinky – Centrum
* 4: Vlčince – Vlčince
* 5: Vlčince – Solinky
* 6: Vlčince – Hájik
* 7: Vlčince – Hájik (cez letnú sezónu je počas víkendov nahradená linkou číslo 67)
* 14: Vlčince – Vlčince
* 16: Hájik – Centrum

## Lodná doprava
Lodná doprava bola zabezpečovaná loďou Žilina na Oravskej priehrade v päťdesiatych rokoch minulého storočia.

## Výcvikové a historické vozidlá
V súčasnosti nevlastní DPMŽ žiadne výcvikové ani historické vozidlá.

## Predajne
DPMŽ prevádzkuje 2 predajne papierových a predplatných cestovných lístkov. Nachádzajú sa na Mestskom úrade v Žiline a na Hlinkovom námestí v Žiline, otvorené sú v pracovných dňoch od 7:00 do 17:00 hod (mestský úrad) alebo od 7:00 do 18:00 (Hlinkovo nám.) Od 15. februára 2010 je možné kúpiť cestovný lístok aj pomocou SMS.

## Pozri aj
* Slovenská autobusová doprava Žilina
* Trolejbusová doprava v Žiline

## Externé odkazy
*Oficiálna stránka DPMŽ, cestovné poriadky, info o SMS lístku
*Galéria DPMŽ

Kategória:Dopravné podniky na Slovensku
Kategória:Doprava v Žiline
Kategória:Mestská hromadná doprava na Slovensku
Mikojan-Gurevič DIS

**Mikojan-Gurevič DIS (MiG-5)** () bolo sovietske lietadlo, ktoré vzniklo na základe požiadavky Červenej armády na sprievodnú stíhačku pre sovietske diaľkové bombardéry.

## Vznik a vývoj
Konštrukčná kancelária Mikojan-Gurevič vytvorila projekt dvojmotorového sprievodného lietadla DIS (Dvuchmotornyj Istrebiteľ Soprovoždenij - dvojmiestny sprievodný stíhač). Prvý prototyp vzlietol 11. júna 1941, teda krátko pred prepadnutím Sovietskeho zväzu. S postupom nemeckej armády sa ukázalo, že sovietske letectvo potrebuje najmä frontové stroje, a tak sa projekt odložil. Navyše došlo k evakuácii továrne, takže konštrukčná kancelária sa k projektu vrátila až v roku 1942, kedy bolo lietadlo upravené ako sprievodné, bojové, bombardovacie a torpédové lietadlo. Vzhľadom na to, že motory Mikulin AM-37 neboli k dispozícii, bol v druhom prototype použitý motor Švecov AŠ-82F. Zdalo sa, že sa lietadlo začne vyrábať sériovo, ale nakoniec k tomu nedošlo.

## Špecifikácie
thumb
### Technické údaje
* **Posádka:** 1
* **Dĺžka:** 
* **Rozpätie:** 
* **Výška:** 
* **Plocha krídel:** 
* **Maximálna vzletová hmotnosť:** 
* **Pohonná jednotka:** 2x radový piestový motor Mikulin AM-37 s výkonom 1 044 kW

### Výkony
* **Maximálna rýchlosť:** /h
* **Dostup:** 
* **Dolet:** 

### Výzbroj
* 1x kanón Volkov-Jartsev VYa-23 kalibru 
* 2x guľomet Berezin UB kalibru 
* 4x guľomet ŠKAS kalibru 

## Iné projekty

## Zdroj

Kategória:Sovietske stíhacie lietadlá
Kategória:Lietadlá druhej svetovej vojny
Kategória:Mikojan-Gurevič
Kategória:Prototypy sovietskych lietadiel
Caprica

***Caprica*** je spin-off seriál novej verzie seriálu Battlestar Galactica odohrávajúci sa 58 rokov pred pádom 12 kolónií. Zameriava sa na osud rodín Graystonových a Adamových.

Kategória:Filmové seriály
Aľaksandr Pavlavič Hleb

**Aľaksandr Pavlavič Hleb**, ,  (* 1. máj 1981, Minsk, Bielorusko) je bývalý viacnásobný reprezentant Bieloruska. Väčšinu svojej kariéry strávil v drese Arsenal FC.

## Úspechy
* titul v La Liga: 2009 (s FC Barcelona)

## Externé odkazy
* Profil hráča na transfermarkt.com 

Kategória:Narodenia v 1981
Kategória:Bieloruskí futbalisti
Kategória:Hráči Arsenal FC
Kategória:Hráči FC Barcelona
Kategória:Hráči VfB Stuttgart
Kategória:Hráči Birmingham City FC
Kategória:Hráči VfL Wolfsburg
Kategória:Hráči Konyaspor
Kategória:Hráči Gençlerbirliği SK
Žďákovský most

**Žďákovský most** je oceľový cestný most cez rieku Vltava v okrese Písek, v Južných Čechách. Je súčasťou cesty I/19, ktorá spája Tábor s Plzňou a nachádza sa asi 15&nbsp;km západne od Milevska a 12&nbsp;km východne od Mirovíc. Leží medzi dedinami Staré Sedlo (Orlík nad Vltavou) na ľavom brehu a Kostelec nad Vltavou na pravom brehu rieky.

## Dejiny

Stavba mosta bola zahájená súčasne so stavbou Orlickej priehrady v rokoch 1957 - 1965. Stavba s nákladom 71 miliónov korún česko-slovenských bola definitívne dokončená a uvedená do prevádzky roku 1967. Je najväčší plnostenný dvojkĺbový oceľový oblúkový most na svete. V súčasnej dobe je pravdepodobne na ôsmom mieste na svete a svoje prvenstvo drží v rámci Česka. V roku 2001 bola v rámci sympózia Mosty 2001 v Brne udelená Žďákovskému mostu cena *Most století* v kategórii oceľových cestných mostov.

## Technické údaje
Dĺžka mosta je 542,91&nbsp;m. Hlavní oblúk s rozpätím medzi kĺbmi 330 m (rozpätie stredného pola vrátane kĺbov 379,60&nbsp;m) podpiera konštrukciu, po ktorej vedie dvojpruhová cesta vo výške 50 m nad hladinou jazera a 100&nbsp;m nad dnom rieky Vltavy. Hmotnosť oblúku je 3&nbsp;100&nbsp;t, hmotnosť celej použitej oceli je 4&nbsp;116&nbsp;ton (iný zdroj 4&nbsp;465&nbsp;t). Autormi projektu boli spoločnosti Pragoprojekt a Hutní projekt Praha. Stavbu realizoval podnik Hutní montáže Ostrava-Vítkovice.

## Referencie

## Iné projekty

## Externé odkazy
* Štyridsať rokov Žďákovského mosta (časopis Stavebnictví)  

Kategória:Cestné mosty v Česku
Kategória:Kultúrne pamiatky v Česku
Kategória:Oblúkové mosty
Kategória:Mosty v okrese Písek
Kategória:Mosty cez Vltavu
Cela

**Cela** môže byť:
* v antickej architektúre: hlavná chrámová miestnosť so sochou, synonymá: cella, naos, pozri cela (architektúra)
* obytná miestnosť (najmä vo väzení alebo kláštore) s najnevyhnutnejším vybavením, pozri cela (miestnosť)
* zastarano: bunka
* obec v Portugalsku v okrese Leiria, pozri Cela (Alcobaça)
* obec v Portugalsku v okrese Vila Real, pozri Cela (Chaves)
* okres v Angole, pozri Cela (Angola)
* americký film z roku 2000, pozri Cela (film)
* priezvisko, napr.:
** Camilo José Cela, španielsky spisovateľ

## Pozri aj
* Cela číslo 17
Štátna cesta 27 (Maďarsko)

**Štátna cesta 27** (, ) je maďarská hlavná cesta (resp. cesta druhej triedy, ), ktorá začína v meste Sajószentpéter a pokračuje cez obce Edelény, Szendrőlád, Szendrő a Bódvaszilas až na slovenské hranice pri obci Tornanádaska.

## Externé odkazy
*Internetová stránka Magyar Közút Kht. 

27
Kategória:Doprava v Boršodsko-abovsko-zemplínskej župe
Cesta II. triedy 551 (Slovensko)

**Cesta II. triedy 551** bola v rokoch 1946 až 1953 cesta II. triedy na Slovensku.

## História
Cesta viedla z centra Košíc od križovatky s cestou I/19 na hraničný priechod Milhosť do Maďarska. Po modernizácii v roku 1953 bola preklasifikovaná na cestu I. triedy a začlenená do cesty I/68.

## Pozri aj
* Zoznam ciest II. triedy na Slovensku

Kategória:Zaniknuté cesty na Slovensku